“สาลี่ พริ้นท์ติ้ง” เคาะราคา IPO หุ้นละ 2.16 บ. ขาย 23-27 เม.ย.
“สาลี่ พริ้นท์ติ้ง" เคาะราคา IPO หุ้นละ 2.16 บ. ขาย 23-27 เม.ย. 
30 มี.ค. 2558

บริษัท สาลี่ พริ้นท์ติ้ง จำกัด (มหาชน) หรือ SLP ผู้ดำเนินธุรกิจผลิตฉลากสินค้าและงานพิมพ์ คุณภาพสูง มีบริษัท สาลี่อุตสาหกรรม เป็นผู้ถือหุ้นใหญ่ ระบุว่า บริษัทกำหนดราคาเสนอขายหุ้นครั้งแรกให้ประชาชนทั่วไป (IPO) หุ้นละ 2.16 บาท ซึ่งจะเสนอขายให้แก่ประชาชนทั่วไป ในวันที่ 23-27 เม.ย. แต่จะเสนอขายให้ผู้ถือหุ้นของ SALEE ก่อน ในวันที่ 20-22 เม.ย. และคาดว่าหุ้นจะเข้าซื้อขายได้ในต้นเดือนพ.ค.    
โดยหุ้น SLP จะเข้าจดทะเบียนในตลาดหลักทรัพย์แห่งประเทศไทย(SET)  โดยมีบล.คันทรี่ กรุ๊ป เป็นที่ปรึกษาทางการเงิน และเป็นแกนนำในการ จัดจำหน่าย และรับประกันการจัดจำหน่ายหุ้นสามัญเพิ่มทุนครั้งนี้
ทั้งนี้บริษัทจะเสนอขายหุ้น IPO จำนวน 420 ล้านหุ้น ราคาพาร์หุ้นละ  0.25 บาท แบ่งเป็นหุ้นเพิ่มทุน 300 ล้านหุ้น และหุ้นเดิมที่ SALEE  นำมาขายอีก 120 ล้านหุ้น 
สำหรับวัตถุประสงค์จากการการระดมทุนครั้งนี้ บริษัทจะนำเงินที่ได้จากการระดมทุน ไปใช้ก่อสร้าง อาคารโรงงานและคลังสินค้า, ชำระคืนหนี้สถาบันการเงิน และที่เหลือใช้เป็นเงินทุนหมุนเวียน